Хайнрих Хайне
Вест

Превод от немски: Димитър Стоевски, 1947

chitanka.info

Мой ратайо верен, стани, оседлай

веднага жребеца си вран;

литни през поля и гори и стигни

в двореца на краля Дънкан.

И дойде ли младия кралски коняр,

потайно в конюшната влез;

„Коя“, го попитай, „от двете моми

на краля венчава се днес?“

Отвърне ли той: „Чернооката“, ти

върни се надире завчас.

Но каже ли той: „Синеоката“, ах,

не трябва да бързаш тогаз.

Купи ми въже от нашия стар

въжар с побелели коси.

метни се на коня, полека тръгни

и мълком го тук донеси.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.